b'\n_START_ARTICLE_\nGoogle Video\n_START_PARAGRAPH_\nGoogle Video yra nemokama Google paslauga, kuri leid\xc5\xbeia kiekvienam \xc4\xafkelti video klipus \xc4\xaf Google serverius, \xc5\xa1itaip j\xc4\x85 padarant nemokamai prienam\xc4\x85 arba apmokestint\xc4\x85 per Google Video parduotuv\xc4\x99. Naudotojai gali nar\xc5\xa1yti ir per\xc5\xbei\xc5\xabr\xc4\x97ti filmus tiesiogiai Google Video svetain\xc4\x97je arba parsisi\xc5\xb3ti failus ir juos pateikti savo asmenin\xc4\x97je svetain\xc4\x97je._NEWLINE_Pana\xc5\xa1ias paslaugas taip pat si\xc5\xablo YouTube, iFilm, MetaCafe ir IFC Medialab.\n_START_SECTION_\nVideo turinys\n_START_PARAGRAPH_\nNepaisant to, kad Google Video oficialiai vis dar bandomosios versijos (beta) stadijoje, jos kolekcijoje jau yra mil\xc5\xbeini\xc5\xa1kas nemokam\xc5\xb3 video film\xc5\xb3 ir klip\xc5\xb3 archyvas. Archyv\xc4\x85 sudaro m\xc4\x97g\xc4\x97ji\xc5\xa1ki filmai (klipai), internetiniai video klipai, reklamos, ir kino film\xc5\xb3 treileriai, taip pat si\xc5\xabloma platinti komercin\xc4\x99 profesionali\xc4\x85 vaizdin\xc4\x99 med\xc5\xbeiag\xc4\x85, pavyzd\xc5\xbeiui, televizin\xc4\xaf turin\xc4\xaf ir komercinius filmus._NEWLINE_\xc4\xaevairios daugialyp\xc4\x97s terp\xc4\x97s kompanijos si\xc5\xablo savo apmokestint\xc4\x85 produkcij\xc4\x85 Google Video, \xc4\xafskaitant CBS programas, NBA muzikinius klipus ir nepriklausomus filmus. Nuo pat prad\xc5\xbei\xc5\xb3 daugelis transliuotoj\xc5\xb3 (toki\xc5\xb3 kaip ABC, NBC, CNN) si\xc5\xabl\xc4\x97 savo programas Google Video svetain\xc4\x97je nemokamam internetiniam transliavimui. Be to, JAV Nacionalinis Archyvas naudoja Google Video istorini\xc5\xb3 film\xc5\xb3  pavie\xc5\xa1inimui internete.'